তথাগতগর্ভ সূত্রাবলী
তথাগতগর্ভ সূত্রাবলী হলো মহাযান সূত্রের সদৃশ দল যেগুলো তথাগত, বুদ্ধের "গর্ভ" বা "ভ্রূণ" সম্পর্কিত ধারণা উপস্থাপন করে। তথাগতগর্বের কারণে প্রতিটি অনুভূতিশীল সত্তারই বুদ্ধত্ব লাভের সম্ভাবনা রয়েছে। এই ধারণাটি ভারতে উদ্ভূত হয়েছিল কিন্তু পূর্বএশীয় বৌদ্ধধর্মের বিকাশে এটি বড় প্রভাব ছিল, যেখানে এটি বুদ্ধ-ধাতু, বুদ্ধ-উপাদান বা বুদ্ধ-প্রকৃতি ধারণার সাথে সমতুল্য ছিল। তথাগতগর্ভ সূত্রাবলীর মধ্যে রয়েছে তথাগতগর্ভ সূত্র, শ্রীমালাদেবী সিংহনাদসূত্র, মহাযান মহাপরিনির্বাণ সূত্র ও অঙ্গুলিমালীয়সূত্র। লঙ্কাবতার সূত্র ও বুদ্ধাবতংসক সূত্রে সম্পর্কিত ধারণা পাওয়া যায়। আরেকটি প্রধান পাঠ, বিশ্বাসের বোধোদয়, মূলত চীনে রচিত, যখন  মহাযান মহাপরিনির্বাণ সূত্র চীনে যথেষ্ট প্রসারিত হয়েছিল।[তথ্যসূত্র প্রয়োজন] যোগাচার ও মাধ্যমক সম্প্রদায়ের সাথে তথাগতগর্ভ সূত্রাবলী ঐতিহ্যের তুলনা করে পল উইলিয়ামস লিখেছেন যে এই সংগ্রহটি ভারতে কম বিশিষ্ট ছিল বলে মনে হয়, কিন্তু মধ্যএশীয় বৌদ্ধধর্ম ও পূর্বএশীয় বৌদ্ধধর্মে ক্রমবর্ধমান জনপ্রিয় ও তাৎপর্যপূর্ণ হয়ে উঠেছে।